Maximiliano Garcia

Maximiliano GARCIA estas hispandevena svisa inĝeniero kaj komercisto. Li naskiĝis en 1965 en Bazelo, Svislando, en hispandevena familio. En 1971 li akiris la svisan ŝtatanecon. Kiel poligloto li parolas ok lingvojn. En 1986 li akiris diplomon de inĝeniero pri mekaniko kaj poste laboris en kampo de kemio kaj filtrado.

De 1990 ĝis 2015 li aktivis en kampo de komerco en Hongkongo kaj Pekino kaj aliaj regionoj de Sud-orienta Azio konstruante strukturojn pri komerco de filmoj, fotado, industrio kaj kuraciloj por Eŭropa Unio, Monda Organizo pri Sano (MOS) kaj aliaj. Li ankaŭ zorgas pri komerco de teo.

Ekde 2015 li estas filmproduktisto de la animaciaj filmoj kaj libroj de Savu la Planedon kun Kungfua Kunikleto kunlabore kun Miguel Herberg.

Kategorio:Kino
Kategorio:Filmado
Kategorio:Animaciaj filmoj
Kategorio:Komerco